Datum: 25. 7. 2024

Na podlagi 8. člena Zakona o izobraževanju odraslih (ZIO-1) (Ur. L. RS, št. 6/2018) in Pravilnika o vpisnem postopku v program osnovne šole za odrasle (Uradni list RS, št. [11/20](http://www.uradni-list.si/1/objava.jsp?sop=2020-01-0343)) ), Ljudska univerza Nova Gorica (LUNG), Cankarjeva ulica 8, 5000 Nova Gorica objavlja poziv k vpisu v javnoveljavni program Osnovna šola za odrasle (OŠO).

**Poziv k vpisu v izobraževalni program**

**OSNOVNE ŠOLE ZA ODRASLE (OŠO)**

**na Ljudski univerzi Nova Gorica (LUNG)**

**v šolskem letu 2024/2025**

Številka odločbe vpisa v razvid: 608-01-201/2004

Ime in sedež izvajalca: Ljudska univerza Nova Gorica, Cankarjeva ulica 8, 5000 Nova Gorica

Ime izobraževalnega programa: Osnovna šola za odrasle

Število prostih mest: 50

**Pogoj za vpis**

V program osnovne šole za odrasle se lahko skladno z Zakonom o izobraževanju odraslih ZIO -1 (Uradni list RS, št. 6/18, 8. člen) vpiše oseba, ki je:

* izpolnila osnovnošolsko obveznost po programu osnovne šole oz. osnovne šole s prilagojenim programom z enakovrednim izobrazbenim standardom, vendar ni zaključila osnovne šole, ali
* zaključila prilagojeni izobraževalni program osnovne šole z nižjim izobrazbenim standardom.

Ne glede na prejšnji odstavek se v program osnovne šole za odrasle lahko vpiše tudi oseba, ki je stara vsaj 15 let, če:

* ni mogoče ugotoviti, ali je zaključila osnovnošolsko izobraževanje oz. izpolnila osnovnošolsko obveznost, ali
* če ni zaključila osnovnošolskega izobraževanja oz. izpolnila osnovnošolske obveznosti zaradi izjemnih okoliščin, zaradi katerih je bilo ogroženo njeno življenje ali zdravje (npr. vojna, naravne nesreče).

**Postopek in rok za prijavo v program osnovna šola za odrasle**

V program osnovna šola za odrasle (7., 8. in 9. razred) se prijavite po el. pošti [agnes.tomazincic@lung.si](mailto:agnes.tomazincic@lung.si) ali osebno po predhodnem dogovoru z organizatorko izobraževanja na LUNG-u:

* od 5. 8. 2024 do 30. 9. 2024 za zimski semester in
* od 4. 12. 2024 do 31. 1. 2025 za spomladanski semester.

Prijavi je potrebno predložiti spričevala zadnjega uspešno opravljenega razreda in potrdilo o izpolnjeni osnovnošolski obveznosti.

Rok za prijave se izteče:

* zimski semester: 30. 9. 2024
* spomladanski semester: 31. 1. 2025

**Postopek in rok za vpis v program osnovna šola za odrasle**

V program osnovne šole za odrasle vpisujemo v **zimskem semestru** od 5. 8. do 30. 9. 2024. V **spomladanskem semestru** pa je vpis mogoč med 6. 1. in 31. 1. 2025.

Vpišete se osebno na LUNG-u (Cankarjeva ulica 8, 5000 Nova Gorica) v času uradnih ur (od ponedeljka do petka med 9:00–12:00 in 14:00–16:00) ali izven tega termina po predhodnem dogovoru z organizatorko izobraževanja.

Ob vpisu je na vpogled potrebno predložiti originale listin, ki jih je kandidat posredoval ob prijavi:

* potrdilo o izpolnjeni osnovnošolski obveznosti,
* originalno spričevalo zadnjega razreda, ki ste ga uspešno opravili,
* obvestilo o uspehu za razred, ki ste ga obiskovali, a ga niste zaključili,
* osebni dokument z EMŠO številko.

Če ste v letih od obiskovanja osnovne šole spremenili ime ali priimek, s seboj prinesite listino o spremembi imena oz. priimka ali poročni list.

Pred vpisom v program bomo skozi svetovalni pogovor predstavili možnosti vključitve in dokončanja osnovnošolskega izobraževanja, pregledali vašo dokumentacijo, preverili možnosti priznavanja prehodno pridobljenega znanja in z vami izdelali osebni izobraževalni načrt (OIN).

Merila in postopek za izbiro kandidatov v primeru omejitve vpisa:

Izvajalec lahko omeji vpis v program OŠO, če se je pred iztekom roka za prijavo prijavilo večje število kandidatov, kot je bilo s pozivom k vpisu objavljenih prosih mest. Prednost imajo kandidati, ki so se prej prijavili. Izvajalec o omejitvi vpisa obvesti prijavljene kandidate najkasneje pet dni po izteku roka za prijavo iz poziva k vpisu.

**Predvideni roki za začetek izobraževanja**

Izobraževanje se bo v zimskem semestru pričelo predvidoma v sredo, 4. 9. 2024, v spomladanskem pa v ponedeljek, 3. 2. 2025.

**Potek izobraževanja**

Izvajanje programa bo organizirano v različnih oblikah, in sicer razredno-predmetna oblika (predavanja potekajo v dopoldanskem in popoldanskem času), tečajna, vodeno samoizobraževanje, individualna, konzultacije ali kot kombinacija oblik.

Kandidatom, ki so obiskovali program osnovne šole, se priznajo pozitivno ocenjeni predmeti, ki so po vsebini in številu ur primerljivi s predmeti v programu Osnovne šole za odrasle.

**Predmetnik**

|  |  |  |  |
| --- | --- | --- | --- |
| **Predmeti po programu OŠO** | **7. razred** | **8. razred** | **9. razred** |
| Slovenščina | 90 | 90 | 90 |
| Matematika | 72 | 72 | 90 |
| Tuj jezik - Angleščina | 54 | 54 | 54 |
| Likovna umetnost | 18 | / | / |
| Glasbena umetnost | / | 18 | / |
| Geografija | 25 | 20 | 25 |
| Zgodovina | 25 | 25 | 25 |
| Dom. in drž. kultura in etika | / | 12 | 12 |
| Fizika | / | 25 | 20 |
| Kemija | / | 25 | 20 |
| Biologija | / | 25 | 25 |
| Naravoslovje | 36 | / | / |
| Tehnika in tehnologija | 18 | / | / |
| Izbirni predmet I\* | 18 | 18 | 18 |
| Izbirni predmet II\*\* | 18 | 18 | 18 |
| **Skupaj** | **374** | **402** | **397** |
| Oddelčna skupnost | 9 | 12 | 12 |

***\**** *Računalništvo (Urejanje besedil, Multimedija, Računalniška omrežja)*

***\*\**** *Okoljska vzgoja I., Načini prehranjevanja, Sodobna priprava hrane*

**Zaključek izobraževanja**

Ko uspešno opravite vse obveznosti predpisane po programu, dobite javno veljavno spričevalo o zaključku osnovne šole. Spričevalo je enakovredno spričevalu redne osnovne šole. Po zaključku lahko nadaljujete izobraževanje na srednjih poklicnih (3-leta) ali srednjih strokovnih (4-leta) šolah.

**Stroški izobraževanja**

Izobraževanje je za udeležence brezplačno, saj ga financira Ministrstvo za vzgojo in izobraževanje.

Če ste brezposelni in ste prijavljeni na Zavodu RS za zaposlovanje, vam svetujemo, da se o možnosti vključitve v program Osnovna šola za odrasle pogovorite s svojo svetovalko. Če vas v šolo napoti svetovalka ZRSZ boste za vestno obiskovanje pouka nagrajeni še z dodatkom za aktivnost in povrnjenimi potnimi stroški za vsak dan udeležbe pri pouku.

Z vključitvijo v program in podpisom pogodbe o izobraževanju, se udeleženec programa OŠ za odrasle zaveže, da bo upošteval pravila izvajalca programa ter izkazoval aktivno udeležbo skozi izpolnjevanje obveznosti po osebnem izobraževalnem načrtu (OIN).

V skladu z Zakonom o izobraževanju odrasli ZIO-1 (Uradni list RS, št. 6/2018), se lahko posameznik v program osnovne šole za odrasle brezplačno vpiše največ dvakrat.

**Informativni dan**

Informativni dan bo potekal 22. 8. 2024 ob 9.00 ter ob 16.00 in 6. 1. 2025 ob 9.00 in ob 16.00 na sedežu LUNG-a.

**Oblike podpore in pomoči**

Udeleženci imajo možnost individualnih konzultacij in podpore pri učenju po dogovoru z organizatorKO izobraževanja. Učno pomoč izvajamo v sodelovanju s Središčem za samostojno učenje (SSU). Udeležencem programa omogočamo tudi svetovalno podporo svetovalk v izobraževanju odraslih in svetovalk za zaposlene.

**Ime kontaktne osebe**

Organizatorka izobraževanja, Agnes Tomažinčič, 040 438 885, [agnes.tomazincic@lung.si](mailto:agnes.tomazincic@lung.si)